
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 3 iunie 2014
                  Nr. PLx.  264/2014


A V I Z 

asupra 
proiectului de Lege privind ratificarea Scrisorii de intenţie semnată de autorităţile române la Bucureşti, la 5 martie 2014, aprobată prin Decizia Consiliului Directorilor Executivi al Fondului Monetar Internaţional din 26 martie 2014
În conformitate cu prevederile art. 95 şi art. 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind ratificarea Scrisorii de intenţie semnată de autorităţile române la Bucureşti, la 5 martie 2014, aprobată prin Decizia Consiliului Directorilor Executivi al Fondului Monetar Internaţional din 26 martie 2014, trimis cu adresa nr. PLx. 264/2014 din 2 iunie 2014, înregistrat sub nr. 4c-11/614 din 2 iunie 2014.
Camera Deputaţilor este prima Cameră sesizată conform dispoziţiilor art. 75 alin. (1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de act normativ este iniţiat în baza art. 19 din Legea 590/2003 privind tratatele.

Obiectul de reglementare este adoptarea proiectului de Lege privind ratificarea Scrisorii de intenţie semnată de autorităţile române la Bucureşti, la 5 martie 2014, aprobată prin Decizia Consiliului Directorilor Executivi ai Fondului Monetar Internaţional din 26 martie 2014.

Consiliul Legislativ a avizat favorabil proiectul de lege, prin documentul înregistrat sub nr. 509/5.05.2014. 
În şedinţa din data de 3 iunie 2014, potrivit art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat actul normativ supus avizării şi au avut în vedere avizul favorabil al Consiliului Legislativ, transmis prin documentul înregistrat sub nr. 509/5.05.2014.  

În urma dezbaterilor, cu unanimitate de voturi, s-a hotărât avizarea favorabilă  a proiectului de lege.


În raport cu obiectul şi conţinutul reglementării, proiectul de lege face parte din categoria legilor ordinare.

